༄༅། །རྡོ་རྗེ་འཛིན་དབྱངས་ཀྱི་འགྲེལ་པ་ཞི་འཚོས་མཛད་པ་ལས་བཏུས་པ་དགེ །སྙིང་ རྗེ་ནི་རྟོག་པ་
ཡིན་ལ། དེ་དང་ལྡན་པ་ལ་དྲི་མ་མེད་པའི་སྐབས་མེད་དོ། །ཞེས་དགོས་པ་ལ། སངས་རྒྱས་ནི་
དྲི་མ་མེད་དེ། སྨོན་ལམ་གྲུབ་པའི་ཕྱིར་རོ། །སྨོན་ལམ་ཇི་ལྟ་བུ་ན། རྒྱུའི་གནས་སྐབས་ཀྱི།
འགྲོ་ལ་ཕན་ཕྱིར་སངས་རྒྱས་འགྲུབ་པར་ཤོག །ཅེས་ཡིད་ལ་སྨོན་པའོ། །དེ་གྲུབ་པ་ནི་འབྲས་
བུའོ། །ཐུགས་ རྗེའི་ཤུགས་ནི་ བྲེང་ ཆགས་པ་སྟེ། རྒྱུའི་སྨོན་ལམ་དེའི་སྟོབས་ཀྱིས་བར་མ་
-563-

བརྩེ་ཆེན་འོད་སྣང་ལས། གློ་བོ་མཁན་ཆེན་བཀའ་འབུམ། ༼ང
ཆད་པར་འབྱུང་བའོ།
།སྨོན་ལམ་གྲུབ་པའི་འབྲས་བུ་དེའི་རང་བཞིན་ཇི་ལྟ་བུ་ཞེ་ན། མི་འགག་
ཆོས་ཉིད་ཅན་ཏེ། འགག་པ་མེད་པའི་ཆོས་ཉིད་གང་ལ་ཡོད་པ་དེ་ལ་དེ་སྐད་ཅེས་བྱའོ། །སྨོན་
ལམ་གྲུབ་པའི་འབྲས་བུ་གང་ཞེ་ན། འགྲོ་བའི་དོན་གྲུབ་རབ་ཏུ་བརྩོན་པའོ། །དེའང་ཉི་ཚེ་བ་
མ་ཡིན་པས་མཐའ་ཡས་པའོ། །དེ་ལྟ་བུ་དེ་ནི་དྲག་ཏུ་སྤྲུལ་པ་སྣ་ཚོགས་ཀྱི་འོད་ཟེར་གྱི་དྲ་བ་
འགྱེད་པ་ལ
་པ་ལ་སོགས་པས་རྣམ་པ་སྣ་ཚོགས་སུ་སྣང་ཞིང་མཛེས་སོ། །བསྡུས་པའི་སྡོམ་ནི། སྨོན་
ལམ་གྲུབ་པས་དྲི་མེད་ཐུགས་རྗེས་བརྙེས། །འགག་མེད་ཆོས་ཉིད་འགྲོ་དོན་བསྒྲུབ་ལ་བརྩོན།།
ཐུགས་རྗེའི་བདག་ཉིད་སྤྲུལ་པ་སྣ་ཚོགས་ཀྱི། །འོད་ཀྱི་དྲ་བས་སྣང་ཞིང་རྣམ་པར་མཛེས། །
ཞེས་བྱའོ། །རྒྱུ་སྨོན་ལམ་འབྲས་བུ་དེ་གྲུབ་པ། དེའི་ཕྲིན་ལས་སོ། །འབྲས་བུ་ལ་གཉིས་ཏེ།
ཆོས་སྐུ་ནི་རྟག་ཏུ་དྲི་མ་མེད་པ་མི་འགག་པའི་ཆོས་ཉིད། གཟུགས་སྐུ་ནི་ཐུགས་རྗེའི་ཤུགས་
ལས་བྱུང་བའོ། །ཕྲིན་ལས་ནི་འགྲོ་དོན་ལ་བརྩོན་ཞིང་རྣམ་པ་སྣ་ཚོགས་སུ་སྣང་བའོ། །རྡོ་རྗེ་
འཛིན་དབྱངས་ཀྱི་འགྲེལ་པ་ཞི་འཚོས་མཛད་པ་ལས་བཏུས་པའོ། །བསྟོད་པ་འདི་མཉམ་སྦྱོར་
དང་། སངས་རྒྱས་ཐམས་ཅད་འདུས་པའི་རྒྱུད་གཉིས་ལས་འབྱུང་ངོ༌། །མངྒ་ལཾ། དགེ་ལེགས་
འཕེལ།། །།
-564-

སྒྲུབ་ཐབས་དང་ཆོ་ག་ཐོར་བུ་བཞུགས།